ddrg/super_eurlex huggingface dataset:
(78)

S tehničnega vidika bodo ozka grla na začetnih delovnih stopnjah, tj. v halah za izdelovanje ladij in na zunanjih operativnih površinah, ladjedelnico Rolandwerft ovirale pri izboljšanju njenih rezultatov glede izdelave novih ladij in popravil. Hale in zunanja operativna površina so že zdaj izkoriščene do zgornje meje, to pa preprečuje morebitno povečanje proizvodnje. Glede popravil, ki jih opravlja ladjedelnica, Nemčija pojasnjuje, da je treba približno 50 % del, ki jih zajema posamezna pogodba za popravilo, opraviti na kopnem, torej na zunanji operativni površini, vendar je zmogljivost le-teh že z izdelovanjem novih ladij izkoriščena do zgornje meje. Dodatna popravila se zato lahko izvajajo le namesto gradnje novih ladij in ne poleg nje. Enake utemeljitve veljajo tudi za predelavo ladij. Ker naložbe ne zadevajo ozkih grl, se zmogljivost za izdelovanje novih ladij ter za popravila in predelavo ne more povečati. Poleg tega je treba poudariti, da se ta ozka grla, ki se razlikujejo po obratih, ne bi mogla odpraviti brez večje porabe, saj bi bilo treba za to podvojiti celotni proizvodni proces.
(1)

Člen 53 Uredbe (ES) št. 178/2002 predvideva možnost sprejetja ustreznih izrednih ukrepov Skupnosti za hrano in krmo, uvoženi iz tretjih držav, da bi se zaščitilo zdravje ljudi in živali ter okolje, kadar tveganja ni mogoče zadovoljivo obvladati z ukrepi, ki so jih sprejele zadevne države članice.
(2)

Posebni predstavnik Evropske unije (PPEU) za Sudan med drugim skrbi za usklajevanje in povezanost prispevkov Unije za misijo Afriške unije v regiji Darfur v Sudanu (AMIS). V skladu s členom 5(2) Skupnega ukrepa 2005/557/SZVP celica EU za usklajevanje v Adis Abebi (ACC), ki jo sestavljajo politični, vojaški in policijski svetovalec, po pooblastilu PPEU opravlja vsakodnevno usklajevanje z vsemi pristojnimi akterji EU ter s Centrom za upravno kontrolo in upravljanje (ACMC) v okviru strukture poveljevanja Afriške unije z namenom zagotavljanja dosledne in pravočasne pomoči EU AMIS.
(107)

Francoski organi so se zavezali k naslednjemu: a) šlo bo zgolj za raziskave, ki izražajo splošni interes za zadevni sektor, namenjene splošni uporabi in razširjanju, tako da ne bodo spremenile trgovinskih pogojev in povzročile neupravičenega izkrivljanja konkurence v drugih sektorjih; b) zbrani podatki se bodo po koncu vsakega programa, ko bodo potrjeni, objavili v različnih časopisih, ki so zainteresiranim stranem kar najbolj dostopni. Temu bo sledila objava in širjenje rezultatov teh raziskav, da bi lahko bili o njih obveščeni vsi strokovnjaki in trgovci ter imeli dostop do njih brez diskriminacije v tistem ali katerem koli trenutku oziroma na zahtevo. Sklepne ugotovitve del ali povzetki bodo objavljeni v publikacijah „za širšo javnost“ zadevnih medpanožnih organizacij, v specializiranih izdajah tehničnih organov, ki so povezani z izvajanjem teh študij in raziskav, v različnih brošurah in publikacijah. Poslovnežem v sektorju bodo na voljo prek običajnih kanalov v kmetijskem sektorju ali ministrstva za kmetijstvo in ribištvo; c) ob upoštevanju splošnega interesa raziskav ni predvideno nobeno komercialno izkoriščanje rezultatov. Vprašanje stroškov odstopa pravice do izkoriščanja ali pogojev dostopa do pravice do izkoriščanja se tako ne bo postavilo; d) francoski organi zagotavljajo, da financirani ukrepi ne privedejo do nobenega neposrednega nakazila proizvajalcem ali predelovalcem ter da izpolnjujejo mednarodna trgovinska merila, ki jih je sprejela Evropska unija.
(2)

Direktiva Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člen 20(1) Direktive določata, da Komisija uvede računalniški sistem, ki povezuje veterinarske organe držav članic.
(2)

Francoski organi so s pismom 16. oktobra 2006 zaprosili za dovoljenje, da uporabljajo znižano stopnjo davka na energente za neosvinčeni bencin, ki se uporablja kot pogonsko gorivo, kar bi podaljšalo izvajanje prakse na podlagi zgoraj navedenega odstopanja pred njegovim iztekom veljavnosti. Znižanje znaša 1 EUR na hektoliter. Za dovoljenje se prosi za obdobje med 1. januarjem 2007 in 31. decembrom 2012. Na Korziki oskrba z neosvinčenim bencinom na bencinskih črpalkah povzroča znatne dodatne stroške v primerjavi z oskrbo na celini, končne cene pa so za od 4 do 7 EUR/hl višje kot na celini.
3.

Za členom 5 se vstavi naslednji člen 5a: „Člen 5a Izračun in razporeditev prihodka, ki izhaja iz odpisa eurobankovcev 1. Iz obtoka vzeti eurobankovci ostanejo del obveznostne osnove, dokler se ne zamenjajo ali odpišejo, kar od tega se zgodi prej. 2. Svet ECB se lahko odloči, da odpiše eurobankovce, pri čemer mora določiti datum odpisa in skupni znesek rezervacij, ki jih je treba oblikovati za tiste iz obtoka vzete eurobankovce, za katere se še pričakuje, da bodo zamenjani. 3. Iz obtoka vzeti bankovci se odpišejo, kot sledi: (a) Na datum odpisa se postavka ‚bankovci v obtoku‘ v bilancah stanja ECB in NCB zmanjša za skupni znesek iz obtoka vzetih eurobankovcev, ki so še vedno v obtoku. Za ta namen se dejanski zneski iz obtoka vzetih eurobankovcev, ki so bili dani v obtok, prilagodijo na sorazmerne zneske, izračunane v skladu s ključem za izdajanje, razlike pa se poravnajo med ECB in NCB. (b) Prilagojeni znesek iz obtoka vzetih bankovcev se odpiše iz bilančne postavke ‚bankovci v obtoku‘ v izkaz poslovnega izida NCB. (c) Vsaka NCB oblikuje rezervacije za iz obtoka vzete eurobankovce, za katere se še pričakuje, da bodo zamenjani. Te rezervacije so enake deležu posamezne NCB v skupnem znesku rezervacij, izračunanem z uporabo ključa za izdajanje. 4. Iz obtoka vzeti bankovci, ki se zamenjajo po datumu odpisa, se zabeležijo v knjigah tiste NCB, ki jih je sprejela. Pritok iz obtoka vzetih bankovcev se prerazdeli med NCB najmanj enkrat letno ob uporabi ključa za izdajanje, razlike pa se poravnajo med NCB. Vsaka NCB poravna sorazmerni znesek s svojimi rezervacijami ali, če pritok presega rezervacije, zabeleži odgovarjajoči odhodek v svojem izkazu poslovnega izida. 5. Svet ECB letno pregleduje skupni znesek rezervacij.“
(3)

Pred kratkim so se pojavile nove nalezljive bolezni in odkriti so bili novi mikroorganizmi, ki lahko ogrozijo javno zdravje. Sindrom akutnega oteženega dihanja (SARS) se je pojavil leta 2003 in se od takrat obravnava kot možna velika nevarnost za javno zdravje. Visoko in nizko patogeni virusi aviarne influence pomenijo resno nevarnost za posameznike in razvoj v možno pandemijo influence. Pred kratkim je bila sporočena okužba z virusom zahodnega Nila pri ljudeh, vedno večje število držav članic v EU in držav izven Evrope pa ugotavlja resno nevarnost za javno zdravje. Ljudje se večinoma okužijo s piki komarjev, čeprav je bila dokumentirana tudi okužba s transfuzijo krvi in s presaditvijo organa, kakor tudi prenos okužbe preko placente.
SL Uradni list Evropske unije L 317/75

SKLEP SVETA

z dne 29. novembra 2007

o sklenitvi Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani ter Državo Izrael na drugi strani, da se upošteva pristop Republike Bolgarije in Romunije k Evropski uniji

(2007/787/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugega pododstavka člena 300(3) Pogodbe,

ob upoštevanju Akta o pristopu iz leta 2005 in zlasti člena 6(2) Akta,

ob upoštevanju predloga Komisije,

ob upoštevanju soglasja Evropskega parlamenta (1),

ob upoštevanju naslednjega:

(1) Protokol k Evro-mediteranskemu sporazumu med Evropskimi skupnostmi in njihovimi državami članicami na eni strani ter Državo Izrael na drugi strani (2) je bil v imenu Skupnosti in njenih držav članic podpisan v Bruslju 31. oktobra 2007.

(2) Protokol bi bilo treba odobriti –

SKLENIL:

Edini člen

Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani, da se upošteva pristop Republike Bolgarije in Romunije k Evropski uniji, se odobri v imenu Evropske skupnosti in njenih držav članic.

Besedilo Protokola je priloženo temu sklepu (3).

V Bruslju, 29. novembra 2007 Za Svet Predsednik M. LINO

(1) Še ni objavljeno v Uradnem listu.

(2) UL L 147, 21.6.2000, str. 3.

(3) Glej stran 65 tega Uradnega lista.
SL Uradni list Evropske unije C 280/2

SKLEP SVETA

z dne 15. novembra 2007

o imenovanju člana Upravnega odbora Evropske agencije za kemikalije

(2007/C 280/03)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije (1) in zlasti člena 79,

ob upoštevanju naslednjega:

(1) Člen 79 Uredbe (ES) št. 1907/2006 določa, da Svet za člane Upravnega odbora Evropske agencije za kemikalije imenuje po enega predstavnika iz vsake države članice.

(2) Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

(3) Belgijska vlada je Svet obvestila, da namerava belgijskega predstavnika v Upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

SKLENIL:

Člen 1

G. Marc LEEMANS, belgijski državljan, rojen 1. oktobra 1958, se namesto g. Maartena ROGGEMANA za obdobje od 24. novembra 2007 do 31. maja 2011 imenuje za člana Upravnega odbora Evropske agencije za kemikalije.

Člen 2

Ta sklep se objavi v Uradnem listu Evropske unije.

V Bruslju, 15. novembra 2007 Za Svet Predsednica M. DE LURDES RODRIGUES

(1) UL L 396, 30.12.2006, str. 1. Popravljena različica v UL L 136, 29.5.2007, str. 3.

(2) UL C 134, 16.6.2007, str. 6.
(7)

Kadar so izdatki države članice v določenem proračunskem letu manjši od 75 % začetno dodeljenih sredstev, se v skladu s členom 17(5) Uredbe (ES) št. 1227/2000 izdatki, ki naj se priznajo v naslednjem proračunskem letu, in ustrezna celotna površina znižajo za tretjino razlike med tem pragom in dejanskimi izdatki, nastalimi v zadevnem proračunskem letu. Ta določba se uporablja za vinsko leto 2007/2008 v Nemčiji in Grčiji, katerih izdatki za proračunsko leto 2007 znašajo 74 % začetno dodeljenih sredstev, v Luksemburgu, kjer izdatki za proračunsko leto 2007 znašajo 71 % začetno dodeljenih sredstev, na Malti, kjer izdatki za proračunsko leto 2007 znašajo 40 % začetno dodeljenih sredstev in na Slovaškem, kjer izdatki za proračunsko leto 2007 znašajo 27 % začetno dodeljenih sredstev. Na podlagi člena 1(3) Uredbe Komisije (ES) št. 922/2007 z dne 1. avgusta 2007 o odstopanju od Uredbe (ES) št. 1227/2000 glede prehodne ureditve za finančna sredstva, dodeljena Bolgariji in Romuniji za prestrukturiranje in adaptacijo (5), se to znižanje v vinskem letu 2007/2008 ne uporablja za Bolgarijo in Romunijo.
(10)

Zaradi dveh izbruhov slinavke in parkljevke v Bocvani aprila 2006 je Odločba Sveta 79/542/EGS, kakor je bila spremenjena z Odločbo Komisije 2006/463/ES (6), prepovedala uvoz izkoščenega in zorjenega govejega mesa iz dela Bocvane. Prejeta dokumentacija iz Bocvane in ugoden izid inšpekcijskega pregleda Skupnosti, opravljenega marca 2007 v tej državi, kažeta na to, da so bili ukrepi, ki jih je sprejela Bocvana, učinkoviti pri nadzoru in odpravi bolezni. Zato sedanje omejitve glede zdravstvenega varstva živali v zadevnem delu Bocvane naj ne bi več veljale.
5.

vstavi se naslednji člen: „Člen 12a Udeležencem analitičnega projekta v smislu člena 10(2) Konvencije o Europolu se dostop do podatkov dovoli samo, če jim je Europol za to podelil akreditacijo in so opravili usposabljanje glede njihovih posebnih obveznosti v okviru Europolovega pravnega okvira.“;
(2)

Odstavka (a) in (c) oddelka B poglavja 4 Priloge VI k Aktu o pristopu Bolgarije in Romunije določata, da se nekatere strukturne zahteve iz navedenih uredb pod določenimi pogoji ne uporabljajo za obrate v Bolgariji iz poglavij I in II Dodatka k Prilogi VI k Aktu o pristopu do 31. decembra 2009.
(b)

za nadomestne člane: g. Levente MAGYAR, Member of the General Assembly of Jász-Nagykun-Szolnok, kot zamenjava za g. Sándorja NAGYJA, g. Csaba MOLNÁR, Member of General Assembly of Győr-Moson-Sopron, kot zamenjava za g. Andrása MÁTISA, g. László VÉCSEY, Mayor of Szada, kot zamenjava za g. Györgyja GÉMESIJA, ga. Kata TÜTTŐ, Member of General Assembly of Capital, kot zamenjava za g. Balázsa NÉMETHA, ga. Helga MIHÁLYI, Member of General Assembly of Borsod-Abaúj-Zemplén, kot zamenjava za g. Nándorja LITTERJA.
(1)

Svet je s Sklepom 2006/524/ES, Euratom z dne 11. julija 2006 o imenovanju čeških, nemških, estonskih, španskih, francoskih, italijanskih, latvijskih, litovskih, luksemburških, madžarskih, malteških, avstrijskih, slovenskih in slovaških članov Evropskega ekonomsko-socialnega odbora (1) in s Sklepom 2006/651/ES, Euratom z dne 15. septembra 2006 o imenovanju belgijskih, grških, irskih, ciprskih, nizozemskih, poljskih, portugalskih, finskih, švedskih in britanskih ter dveh italijanskih članov Evropskega ekonomsko-socialnega odbora (2) imenoval italijanske člane omenjenega odbora za obdobje od 21. septembra 2006 do 20. septembra 2010.
3.2

PROGRAM, KI GA JE ITALIJA 23. DECEMBRA 1996 IN 14. JULIJA 1997 PREDLOŽILA ZA AVTONOMNO POKRAJINO TRENTO ZA NASLEDNJA OBMOČJA: Območje Val dell'Adige – spodnji del — Porečje reke Adiže in njenih izvirov na ozemlju avtonomne pokrajine Trento od meje s pokrajino Bolzano do jezu Ala (hidroelektrarna). (Zgornji del območja VAL DELL'ADIGE spada pod odobreni program pokrajine Bolzano. Zgornji in spodnji del tega območja se štejeta za eno epidemiološko enoto.) Območje Torrente Arnò — Povodje od izvira potoka Arnò do pregrad v spodnjem toku, preden se potok Arnò izlije v reko Sarca. Območje Varone — Povodje od izvira potoka Magnone do slapu. Območje Alto e Basso Chiese — Porečje reke Chiese od njenega izvira do jezu Condino, razen povodij potokov Adanà in Palvico. Območje Torrente Palvico — Povodje potoka Palvico do pregrade, zgrajene iz betona in kamnov.
SL Uradni list Evropske unije L 200/44

SKLEP SVETA IN KOMISIJE

z dne 28. junija 2007

o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji

(2007/541/ES, Euratom)

SVET EVROPSKE UNIJE

IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) ter členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Akta o pristopu Bolgarije in Romunije ter zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Evropskih skupnosti in njihovih držav članic podpisan dne 23. aprila 2007.

(2) Do začetka veljavnosti se Protokol začasno uporablja od 23. aprila 2007.

(3) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji se s tem sklepom odobri v imenu Evropske skupnosti, Evropske skupnosti za atomsko energijo in držav članic.

Besedilo Protokola je priloženo k temu sklepu (2).

Člen 2

Predsednik Sveta v imenu Evropske skupnosti in njenih držav članic izda uradno obvestilo iz člena 3 Protokola (3). Predsednik Komisije hkrati izda to obvestilo v imenu Evropske skupnosti za atomsko energijo.

V Luxembourgu, 28. junija 2007 Za Svet Predsednik S. GABRIEL Za Komisijo Predsednik José Manuel BARROSO

(1) Mnenje z dne 7. junija 2007 (še ni objavljeno v Uradnem listu).

(2) UL L 119, 9.5.2007, str. 32.

(3) Generalni sekretariat Sveta poskrbi za objavo datuma začetka veljavnosti Protokola v Uradnem listu Evropske unije.
(6)

Evropski parlament in Svet sedaj ne nameravata sprejeti nadaljnjih večjih sprememb osnovnega pravnega akta, saj je Komisija privolila, da bo v okviru programa za poenostavitev do sredine leta 2007 pripravila predloge za obsežno spremembo zakonodaje o krmi. Pričakujeta, da bo v tem okviru na novo celostno obravnavano tudi vprašanje tako imenovanega „odprtega označevanja sestavin“, in glede tega pričakujeta nove predloge Komisije, ki bodo upoštevali tako interese kmetov za natančne in podrobne podatke o sestavi krme kot interese industrije za zadostno zaščito poslovnih skrivnosti.
(2)

Uredbe Sveta (ES) št. 27/2005 (3), (ES) št. 51/2006 (4) in (ES) št. 41/2007 (5) določajo začasne omejitve ribolovnega napora in dodatne pogoje za spremljanje, inšpekcijo in nadzorovanje v okviru nekaterih ukrepov obnovitve staležev, ki se uporabljajo za vsa ribištva, ki bodo verjetno lovila trsko v navedenih vodah.
(1)

Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni (3) vsebuje seznam držav članic in regij držav članic, ki so priznane kot uradno proste bruceloze (B. melitensis) v skladu z Direktivo 91/68/EGS.
Vplivi teh aktivnih snovi na zdravje ljudi in okolje so bili ocenjeni v skladu z določbami člena 6(2) in člena (4) Direktive 91/414/EGS za uporabe, ki jih predlaga vlagatelj. Države članice poročevalke so Komisiji predložile osnutke poročil o oceni, in sicer 4. decembra 2003 (benalaksil-M), 14. oktobra 2003 (fluoksastrobin), 20. oktobra 2004 (protiokonazol), 18. maja 2004 (spirodiklofen), 16. aprila 2004 (spiromesifen) in 9. novembra 2004 (sulfuril fluorid).
(1)

Svet je s sklepoma z dne 23. septembra 2002 (2) in 29. aprila 2004 (3) imenoval člane in nadomestne člane Svetovalnega odbora za socialno varnost delavcev migrantov za obdobje od 23. septembra 2004 do 22. septembra 2006.
12.

v Prilogi VI se člen 1 nadomesti z naslednjim: „Člen 1 1. Uslužbenec, katerega delovno razmerje preneha drugače kot zaradi smrti ali invalidnosti, ima ob prenehanju dela pravico do: (a) odpravnine v višini trikratnega zneska, odtegnjenega od njegove osnovne plače za pokojninske prispevke, po odbitku katerega koli zneska, izplačanega po členih 90 in 131 Kadrovskih predpisov, če je delal manj kot eno leto; (b) v drugih primerih ima pravico: 1. da se na dejanski datum prenosa ažuriran aktuarski ekvivalent njegovih pravic do starostne pokojnine, pridobljenih v Agenciji, prenese v pokojninski sklad uprave ali organizacije, ali v pokojninski sklad, v katerem pridobiva pokojninske pravice zaradi opravljanja dejavnosti kot zaposlena ali samozaposlena oseba; ali 2. da se aktuarski ekvivalent teh pravic plača zasebni zavarovalnici ali pokojninskemu skladu po lastni izbiri, pod pogojem, da to podjetje ali sklad zagotavlja: (i) da ne bo vračila kapitala; (ii) da se bo mesečni dohodek izplačeval najprej po šestdesetem in najkasneje po petinšestdesetem letu starosti; (iii) da so vključene določbe glede vsote, ki se mora izplačati po smrti upravičenca, ali družinskih pokojnin; (iv) da se prenos v drugo zavarovalnico ali drug sklad dovoli samo, če tak sklad izpolnjuje pogoje, določene v točkah (i), (ii) in (iii). 2. Z odstopanjem od odstavka 1(b) ima uslužbenec, ki je od začetka dela zaradi vzpostavitve ali ohranitve pokojninskih pravic plačeval v nacionalni pokojninski sistem, zasebno zavarovalno shemo ali pokojninski sklad po lastni izbiri, ki izpolnjuje pogoje iz odstavka 1, in katerega delovno razmerje ne preneha zaradi smrti ali invalidnosti, ob prenehanju dela pravico do odpravnine v višini aktuarske vrednosti njegovih pokojninskih pravic, pridobljenih med zaposlitvijo v EDA. V teh primerih se od odpravnine odštejejo izplačila za vzpostavitev ali ohranitev njegovih pokojninskih pravic v nacionalni pokojninski shemi ob uporabi člena 90 ali 131. 3. Če se uslužbenčevo delovno razmerje prekine z odstranitvijo z delovnega mesta, se odpravnina, ki se izplača ali aktuarski ekvivalent, ki se prenese, odvisno od primera, določi glede na odločitev, sprejeto v skladu s členom 146 Kadrovskih predpisov.“
(1)

Odločba Komisije 2003/804/ES z dne 14. novembra 2003 o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi (2) in Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi (3) se v zvezi z dovoljenji za uvoz živih školjk in ribjih proizvodov, namenjenih za prehrano ljudi, v Skupnost sklicujeta na tretje države, navedene na seznamu iz Odločbe Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (4).
(2)

Po pristopu Bolgarije in Romunije je treba regije v Bolgariji in Romuniji dodati na seznam regij, upravičenih do sredstev strukturnih skladov v okviru konvergenčnega cilja.
—

Ves obalni pas Velike Britanije, razen naslednjih petih območij: — južna obala Cornwalla od Lizarda do Start Pointa, — območje okrog estuarija Solent od Portland Billa do Selsey Billa, — območje vzdolž obale v Essexu od Shoeburynessa do Landguard pointa, — območje vzdolž obale v jugozahodnem Walesu od Wooltack Pointa do St. Govan's Heada, vključno z Milford Havenom in vodovjem rek Vzhodni in Zahodni Cleddau, ki je odvisno od plime in oseke, — območje, ki zajema vodovje Loch Sunart vzhodno od črte, potegnjene južno jugovzhodno od najsevernejšega robu Maclean’s Nosea do Auliston Pointa,
(2)

Zaradi smrti g. Andersa GUSTÂVA ter zaradi izteka mandatov ge. Catarine TARRAS-WAHLBERG in g. Alda ISKRE so se sprostila tri mesta članov Odbora regij. Dve mesti nadomestnih članov Odbora regij pa sta se sprostili zaradi izteka mandatov ge. Catarine SEGERSTEN-LARSSON in ge. Christine TALLBERG –
(1)

Nedavni pregled služb Komisije v Republiki Gvineji je pokazal resne pomanjkljivosti glede higiene v celotni proizvodni verigi ribiških proizvodov. Te pomanjkljivosti vključujejo neustrezno neprekinjeno hlajenje, uporabo nepitne vode in slabe sanitarne razmere plovil in obratov. Takšne pomanjkljivosti lahko vodijo do škodljive okužbe ribiških proizvodov za prehrano ljudi in tako predstavljajo resno tveganje za zdravje potrošnikov.